Bentsebrugata får røde sykkelfelt på bege sider av Bentsebrua, og på den ene siden over brua. Foto: Karl Andreas Kjelstrup
Sykkelfeltene er både elsket og hatet, men nå er de altså snart på plass rundt Bentsebrua. Hva mener du, si din mening inne i saken!
Publisert: 11.09.2019 kl 12:05
Sist oppdatert: 11.09.2019 kl 14:01
TORSHOV/SAGENE: Bymiljøetaten legger i disse dager sykkelfelt i Bentsebrugata mellom Sandakerveien og Gjøvikgata.
Her er strekningen:
Sykkelfeltet blir tosidig, med brudd over Bentsebrua. Her bli det tilrettelagt for sykling i blandet trafikk. Det vil i strekningen også bli resetting av kantstein og innstramming i kryss, opplyser Bymiljøetaten.
Onsdag formiddag pågikk asfalteringen i Bentsebrugata, her på vestsiden av brua. Foto: Karl Andreas Kjelstrup
«Å legge bedre til rette for gående, syklende og kollektivreisende er nødvendig for å løse utfordringene Oslo står overfor med hensyn til befolkningsvekst, transportbehov, luftkvalitet og arealbruk. Et sammenhengende sykkelveinett er en forutsetning for å få flere til å velge sykkelen.
Egne sykkelfelt i Bentsebrugata vil bedre fremkommeligheten og trafikksikkerheten for syklende. Sykkelfelt vil redusere omfanget av sykling på fortauet, og dermed bedre forholdene for gående. Krysstiltakene vil korte ned kryssingsavstanden for gående og senke hastigheten på biltrafikken, noe som vil bedre trafikksikkerheten for gående.» skriver Bymiljøetaten på sin nettside.
Hva mener du om sykkelfeltene?
Dette er supert!
Det blir for få parkeringsplasser
Den aktuelle strekningen er en del av Plan for sykkelveinettet i Oslo, og gir en direkte forbindelse mellom Bjølsen/Sagene og Torshov.
Den røde sykkelasfalten er på plass i Bentsebrugata, fra Advokat Dehlis plass, i utgående retning de første meterne. Foto: Karl Andreas Kjelstrup